صائمہ

پاکستانی فلمی اداکارہ اور فلسماز۔ 1990ء میں لالی وڈ میں قدم رکھا اور بہت جلد پنجابی فلموں کی صفِ اول کی اداکارہ بن گئیں۔ صائمہ نے جس وقت فلمی صنعت میں قدم رکھا، اس وقت انجمن اور سلطان راہی کی جوڑی ہٹ تھی اورانجمن اپنے کیریئر کی بلندیوں پر تھیں- اسے صائمہ کی خوش قسمتی کہا جاسکتا ہے کہ صائمہ کی فلمی صنعت میں آمد کے کچھ ہی عرصہ بعد انجمن نے شادی کر لی اور فلمی صنعت چھوڑ دی- اب صائمہ کے لیے میدان خالی تھا چنانچہ صائمہ نے سخت محنت کی اور فلمی صنعت پر چھا گئیں-
صائمہ نور ضلع ملتان میں پیدا ھوئیں 
گوگل سے ثابت ھوا ھے۔۔

پہلی فلم 
انہوں نے 1990ء میں فلم ’خطرناک‘ سے فنی زندگی کا آغاز کیا اور اس کے ایک سال بعد ہی ان کی آٹھ فلمیں ریلیز ہوئیں- فلم ’الیکشن‘ میں ان کا مرکزی کردار تھا اور اس فلم میں ان کے مدمقابل ہیرو کے کردار سلطان راہی نے ادا کیا- اس سے ساتھ ہی سلطان راہی اور صائمہ کی ایک ایسی فلمی جوڑی قائم ہوئی جو سن انیس چھیانوے میں سلطان راہی کے قتل تک مسلسل فلموں کی کامیابی کا ضامن رہی۔

سلطان راہی کی وفات کے بعد صائمہ کے مقابل تنظیم حسن‘ سعود‘ غلام محی الدین‘ جاوید شیخ‘ اقبال گوندل‘ اظہار قاضی‘ معمر رانا‘ بابرعلی شان شاہداورشامل خان کو کاسٹ کیا گیا- ان میں سے معمر رانا اور شان کے ساتھ صائمہ کی فلمیں زیادہ کامیاب رہیں- فلموں کے علاوہ صائمہ نے ٹی وی ڈراموں میں بھی کام کیا۔

سیدنور اور صائمہ 
معمر رانا کے ساتھ صائمہ کی فلم چوڑیاں نے تو کامیابیوں کے نئے ریکارڈ قائم کیے۔ اس فلم کے ڈائریکٹر سید نور تھے بعد میں صائمہ اور سید نور کا تعلق مزید گہرا ہوتا گیا اخبارات میں ان کی شادی کی افواہیں گردش کرتی رہیں۔ آخر کار 2007ء میں صائمہ نے سید نور سے شادی کا انکشاف کیا۔

فلمساز 
بطور فلمساز ان کی پہلی فلم بطورفلمساز ان کی پہلی فلم مجاجن ہے جس میں خود صائمہ نے اداکاری بھی کی۔ اور اس فلم کو بھی سید نور نے ڈائریکٹ کیا۔

حوالہ جات 

1967ء کی پیدائشیں
اکیسویں صدی کی پاکستانی اداکارائیں
بقید حیات شخصیات
بیسویں صدی کی پاکستانی اداکارائیں
پاکستانی فلمی اداکارائیں
پنجابی شخصیات
ملتانی شخصیات
نگار اعزاز جیتنے والی شخصیات
پنجابی سنیما کی اداکارائیں
ویکی ڈیٹا سے مطابقت رکھنے والی مختصر تفصیل